નવા વર્ષની ઉજવણી નિમિત્તે જનમેદની જુદા જુદા વિસ્તારમાં ઉમટી પડે છે. સોલા, વસ્ત્રાપુર, સરખેજ, સેટેલાઇટ, આનંદનગર દ્વારા વિશેષ પગલા લેવામાં આવ્યા છે. ૧૨ વાગ્યા સુધી ઉજવણી કરવાની મંજુરી આપવામાં આવી છે. આનો મતલબ એ થયો કે ૧૨ વાગ્યા પછી નવા વર્ષની ઉજવણી કરવાની કોઇને પણ તક આપવામાં આવશે નહીં. વ્યવસ્થાના ભાગરૂપે ચાર એસીપી, ૧૨ પીઆઈ, ૩૦ પીએસઆઈ, ૭૦૦ પોલીસ જવાનો, પીસીઆર વાહનો, ક્વિક રિસ્પોન્સ ટીમો પેટ્રોલિંગમાં રહેશે. ૩૦૦ હોમગાર્ડ, મહિલા પોલીસની ટુકડી પણ તૈનાત રહેશે. સીજી રોડ અને એસજી હાઈવે પર મુખ્યરીતે આયોજન કરવામાં આવે છે. હાઈવે ઉપર આવેલી ક્લબોમાં પણ વિશેષ સુરક્ષા વ્યવસ્થા હોય છે. સીસીટીવીની ગોઠવણી કરવામાં આવી છે. દરેક જગ્યા પર ચેકિંગની પ્રવૃત્તિ હાથ ધરાઈ છે. ફાર્મહાઉસ, હોટલોમાં તપાસ ચાલી રહી છે.